Publication: Magyar Közlöny
Issue: MK-2007-163 (Year: 2007, Number: 163)
Era: 2004-2010
Section: hitelintézetek által az államháztartás egyensúlyát javító különadóról és járadékról szóló 2006. évi LIX. törvény
Paragraph Index: 874

151. Általános igazgatási költségek (152+…+161. sorok) Ebben a tételcsoportban kell kimutatni a hitelintézet mťködésével (pénzügyi és befektetési szolgáltatásával) kapcsolatos összes általános, banküzemi költséget. (Az aktívált saját teljesítmények itt nem szerepelhetnek.) Külön sorokban ki kell emelni a személyi jellegť kifizetések közül a bérköltségeket, a társadalombiztosítási kiadásokat, az egyéb járulékokat, stb. (152-155. sorok). A 154. sorban a társadalombiztosítási kiadásokat összesítve kell kimutatni függetlenül attól, hogy azokat számvitelileg a személyi jellegť egyéb ráfordítások, vagy az egyéb bérjárulékok között kell elszámolni. Részletezni kell még a fizetett bérleti díjakat, a számítástechnikai költségeket, szakértŋi díjakat, marketing költségeket is (156-159. sorok). A 160. Egyéb igazgatási költségek között a máshol fel nem sorolt költségeket kell szerepeltetni. A 161. Értékcsökkenési leírások közé a számviteli szabályok szerint az immateriális javak, tárgyi eszközök, stb. után elszámolt tételek kerülhetnek. Ez a sor kizárólag a költségként elszámolt terv szerinti értékcsökkenési leírásokat foglalja magában.

Source: https://magyarkozlony.hu/hivatalos-lapok/65a95bdcc3f3fad641af233127f67b640facd7a0/dokumentumok/2baa9594356aeddd8d3ada56c4a358ad8be4d12f/letoltes